Ribe Stifts Adresseaviser, 1832-09-07
Udenlandske Efterretninger. Tydskland. Den Frankfurter Overpoostamtstidende indeholder et Privatbrev fra Paris, som giver Efterretninger om Hertug Carls Virksomhed, for at iværksætte sin forehavende Expedition, og tillige anfører en imellem ham og General Romarino afsluttet Convention, hvorved Generalen paatager sig Expeditionshærens Rekruttering og Organisation samt Anskaffelsen af Transportskibe til at føre Tropperne til Weserens og Elbens Mundinger o. s. v. Men samme Skrivelse beretter tillige, at Hertugens Virksomhed har endelig tildraget sig Regjeringens Opmærksomhed, og at der tales om, at det ikke vil blive ham tistedet, at opholde sig i Frankerig. Ogsaa fra Brunsvig mældes, under 31te August, at den franske Regjering har grebet afgjørende Forholdsregler mod Hertug Carls Uvæsen, og at Romarino under disse Omstændigheder har trukket sig tildage, uden dog hidtil at have tilbagebetalt 50,000 Fr., som han til dette Øiemed allerede havde oppehaaret. - Erkehertug Ferdinand af Este er af Keiser Frands udnævnt til GeneralGouverneur i Kongeriget Gallizien, hvor han skal forene den civile og militære Magt i sin Person. - Den østerrigske Jagttager gjør sig atter lystig over Messager, des Chambres, som idelig raabet paa, at en Krig er uundgaaelig, og anfører, blandt andre Beviser paa dette, en Correspondentsefterretning fra en Ven, der nylig har bereist de østerrigske Grændselande, og fundet disse fulde af Halv-Croater og Halv-Ungarer, som bære Navn af Grøgler og ere lutter Tyve, ligesom alle deres Landsmænd. Jagttageren udtaler i denne Anledning det Haab, at den samme gode Ven vil udstrække sin Reise til Grøglernes Land, hvorved an vilde erhverve sig uendelige Fortjenester af Geograhiens Berigelse. - I Dresden finder en Proteestation imod Forbundsbeslutningerne af 28de Juni nange og betydelige Underskriftet; lignende Protestationer finde forhausende Fremgang i Leipzig og Plauen. En Addresse i samme Anledning fra 460 Borgere i Würzburg er af Kongen i Baiern modtaget med allerhøieste Mishag; hvorhos Høistsamme dog yttrer sin Glæde over, at af Stadens 3000 Borgere ikke flere havde underskrevet den. - J Stuttgart er nylig udkommen "der Hochwachter ohne Cen jur, som bestaar af 21 Ark og indeholder de i Bladet der Hochwachter, af Censuren udstrøgne Steder. Politiet lagde endnu samme Aften Beslag paa dette Skrift; men næsten alle Abonnenterne i Staden, hvem denne Skadesløsholdelse for de strøgne Stæder, for længe siden var lovet, havde allerede modtaget deres Exemplarer. - Det Tillæg, som det 2det hannoverske Kammer føiede til Commissionens oftere omtalte Addresse til Regjeringen, var en udtrykkelig Bøn om, at hans Majestæt Kongen vilde give den Forsikkring, at Stændernes forfatningsmæssige Rettigheder ikke ved Forbundsbeslutningerne skulde vorde krænkede; men dette Tillæg er som man i Forveien ventede, af 1ste Kammer forkastede. I Hanau har Politiet forhudet Selskabet for Haandthævelsen af Forfatningen at holde sine Sammenkomster. Selskabet har i den Anledning bekjendtgjort, at det har anseet det for rettest, ikke at modsætte sig dette Forbud; men at det tillige har gjort de fornødne Skridt til at paatale sin lovlige Ret og derfor venter snart igjen at kunne aabne sine Forsamlinger. J hele Churhessen skal Stemningen være Ministeriet saa ganske imod, at man venter, at Valgene til næste Forsamling af Stænderne ville blive aldeles antiministerielle, og at saaledes Ministeriet intet vil have vundet ved Stændernes pludselige Opløsning. Jfølge den nye Rekrutteringslov, som træder i Kraft i denne Maaned, skulle alle Soldater, der have tjent over 5 Aar, afskediges. Antallet af disse udgiør 9000 Md., som derefter skulle indtræde i Borgergarderne, hvis militære Aand man haaber derved at forhøie. Der tales meget om en ny Organisation af Forbundshæren, ifølge hvilken kun Stater af første og anden Størrelse skulle stille Contingenter i Marken, de mindre Stater derimod give forholdsmæssige Pengebidrag. De hannoverske Forslag angaaende Tydsklands indre Handelsforhold siges at være antagne ved Forbundsdagen, og man venter og kort Tid Publicationen af de desangaaende fattede Beslutninger, som rimeligviis ville blive optagne med almindeligt bifald.